Yön selkään

Yön selkään (Into the Night) on vuonna 1985 ensi-iltansa saanut yhdysvaltalainen seikkailu- ja komediaelokuva, jonka ohjasi John Landis ja jossa pääosia näyttelivät Jeff Goldblum ja Michelle Pfeiffer. Elokuvassa on runsaasti cameorooleja, joita tekivät kuuluisat elokuvantekijät ja ohjaajat, myös Landis itse. Ääniraita sisältää laulut ”In the Midnight Hour” ja ”Lucille”, jotka esitti blueskitaristi B. B. King. 

Juoni
Kun Jeff Goldblumin esittämä Ed Okin, unettomuudesta kärsivä ja onneton mies, saa selville että hänen vaimollaan on suhde toisen miehen kanssa, hän lähtee ajamaan päämäärättömästi ympäri Los Angelesia. Hän saapuu lentokentälle, jossa hänet yllättää kaunis jalokivien salakuljettaja, Diana (Michelle Pfeiffer), joka tulee Edin autoon ja pyytää häntä ajamaan pois, että Diana pääsisi pakoon neljältä iranilaiselta poliisiagentilta, jotka jahtaavat häntä. Diana pyytää Ediä ajamaan hänet useisiin paikkoihin, ja Ed tulee sotkeutuneeksi mukaan Dianan ahdinkoon. Ed saa selville, että Diana on salakuljettanut maahan arvottomia smaragdeja ja häntä ovat pitkään ajaneet takaa useat henkilöt, kuten mainitut SAVAKin agentit ja brittiläinen palkkamurhaaja (David Bowie).

Näyttelijät

Cameoroolit
John Landis esiintyy elokuvassa itsekin iranialaisen kätyrin sanattomassa roolissa. Hänen lisäkseen elokuvassa ovat myös:
 Jack Arnold, tieteiselokuvien ohjaaja, ohjannut muun muassa vuoden 1953 It Came from Outer Space, esittää miestä, joka on hississä koiran kanssa.
 Rick Baker, Oscar-palkinnon voittaja vuoden 1981 elokuvasta Ihmissusi Lontoossa, esittää huumekauppiasta
 David Cronenberg, ohjannut muun muassa vuoden 1975 elokuvan Kylmät väreet ja vuoden 1977 elokuvan Verenimijät, esittää Edin valvojaa
 Jonathan Demme, Oscar-palkinnon voittaja vuoden 1991 elokuvan Uhrilampaat ohjauksesta, esittää laihaa agenttia, jolla on lasit
 Richard Franklin, australialainen vuoden 1981 elokuvan Kuolema kyydissä ohjaaja, esittää ilmakehäinsinööriä, joka istuu Herbin vieressä kahvilassa
 Carl Gottlieb, kirjoitti vuoden 1975 Tappajahaita, esittää suurta, viiksekästä liittovaltion agenttia
 Amy Heckerling, ohjasi vuoden 1982 elokuvan Kuumat kinkut ja vuoden 1996 elokuvan Clueless, esittää kömpelöä tarjoilijatarta
 Jim Henson, Muppettien keksijä, esittää miestä, joka puhuu puhelimessa ”Bernielle”
 Colin Higgins, kirjoitti vuoden 1971 elokuvan Harold ja Maude ja ohjasi vuoden 1982 elokuvan Texasin paras pikku porttola, esittää panttivankielokuvan näyttelijää
 Lawrence Kasdan, kirjoitti ja ohjasi vuoden 1981 elokuvan Huuma, esittää poliisietsivää, joka kuulustelee Budia
 Jonathan Lynn, kirjoitti televisiosarjan Kyllä, herra ministeri, esittää räätäliä joka varustaa SAVAKin agentit
 Paul Mazursky, ohjasi vuoden 1969 elokuvan Bob & Carol & Ted & Alice ja vuoden 1978 elokuvan An Unmarried Woman, esittää Bud Hermania, rantatalon omistajaa ja huumekauppiasta
 Carl Perkins, rockmuusikko ja ”Blue Suede Shoesin” säveltäjä, esittää herra Williamsia
 Daniel Petrie, ohjasi vuoden 1961 elokuvan A Raisin in the Sun, esittää panttivankielokuvan ohjaajaa
 Dedee Pfeiffer, näyttelijä, Michelle Pfeifferin sisar, esittää huoraa
 Waldo Salt, Oscar-palkinnon voittaja vuoden 1969 elokuvasta Keskiyön cowboy ja vuoden 1978 elokuvasta Katkera paluu, esittää hylättyä ihmistä
 Don Siegel, vuoden 1956 elokuvan Ruumiinryöstäjät ja vuoden 1971 elokuvan Likainen Harry ohjaaja, esittää miestä, joka jäi kiinni tytön kanssa hotellin kylpyhuoneessa
 Roger Vadim, vuoden 1956 elokuvan ...ja Jumala loi naisen ja vuoden 1968 elokuvan Barbarella ohjaaja, esittää herra Melvilleä, ranskalaista kidnappaajaa

Arvosteluja
Yön selkään sai arvostelun 38 % Rotten Tomatoesiin, jossa se sai paljon sekalaista kritiikkiä. Vincent Canby New York Timesissa kirjoitti: ”Osa Into The Nightista on hauskaa, suuri osa siitä on irvokasta ja se on kokonaan kuin sisäpiirielokuva Bel Air-piirin elokuvantekijöille jotka katsovat toistensa elokuvia.” Hän antoi kiitokset kahdelle päänäyttelijälle. Variety-lehti kirjoitti että ”elokuva yrittää toisinaan saada naurua aikaiseksi liian kovasti ja toisinaan taas jännitystä”, ja myös siinä kiitetään Jeff Goldblumin esiintymistä.

Jotkut kriitikot tekivät suuren numeron useista Landisin ystävien cameo-esiintymisistä. Roger Ebert Chicago Sun-Timesissa kirjoitti: ”Jos minä olisin ollut jonkun näyttelijätähden agentti, olisin varmasti valittanut Landisin toiminnasta.” Time Out kirjoitti: ”Suosittujen elokuvantekijöiden näkeminen pikkurooleissa vaikuttaa merkityksettömältä, mutta David Bowie tekee loistavan esiintymisen brittipalkkamurhaajana, ja kaksi tähtinäyttelijää ovat loistavia.”

Kotimaisen Elitisti-verkkojulkaisun arvostelussa Tapani Maskula pohtii elokuvan sisältöä sanoin: "Landisin ohjaustyön voi katsoa hiljaiseloa viettävän virkamiehen fantasiana, jossa hänen haaveensa ja pelkonsa pääsevät valloilleen."

Lähteet

Luokka:Vuoden 1985 yhdysvaltalaiset elokuvat
Luokka:Yhdysvaltalaiset seikkailuelokuvat
Luokka:Yhdysvaltalaiset komediaelokuvat
Luokka:John Landisin ohjaamat elokuvat